JohanHeinsen/ENO huggingface dataset:
Viborger Samler, 1848-09-09
Jfølge Plakat 21de August d. A. bortfalder Kundgjørelse af dette Proclama i den altonaiske Mercur. Viborg, den 4de September 1818. J. Møller. Blechingberg. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-09-11
Tidende. siborg Stiske Forsendes med Brevposten i Danmark og Hertugdømmerne. Nr. 157. Mandagen den 11 September 1848. 76 Aarg.
Viborger Samler, 1848-09-11
Udenlandske Efterretninger. Tydskland. Fra Frankfurt er den 4de Septbr. indløben den vigtige Efterretning til Berlin, at det østerrigske Ministerium vil i disse Dage afgive en Erklæring til Centralmagten om at det ingenlunde forstaaer Tydsklands Eenhed saaledes, at alle de enkelte tydske Stater skulle sammensmeltes og gaae op i det fælleds tydske Fædreland. Fra Frankfurt meldes under 5te Septbr. om Morgenen, at Nationalforsamlingens combineredeComite har med 11 Stemmer imod 8 fattet den Beslutning at andrage hos Centralmagten om den foreløbige Standsning eller Sistering af Troppernes Tilbagetog fra Slesvig=Holsten. Dahlmann, der ved sine Jnterpellationer til Rigsministeriet bevirkede Comiteens Nedsættelse og Udnævnelse, endte sit Foredrag i Rigsdagens Møde den 4de med disse Ord: "Mine Herrer, De have af officiel Vei erfaret betingelserne for Vaabenstilstanden. Jeg bør tilbagekalde i Deres Hukommelse eet Factum.
Viborger Samler, 1848-09-11
Den 9de Juni blev her besluttet, at Tydsklands Ære, ja, at Tydsklands Ære skulde forsvares og beskyttes i det holsteenske Anliggende." Præsidentens Spørgsmaal om det dansk tydske Anliggendes Henviisning til vedkommende Co mite og Sagens derefter endelige Drøftelse paa en dertil bestemt Dag antoges med stor Majoritet, hvorimod flere Forslag om øieblikkelig Sistering i Troppernes Tilbagemarscheren forkastedes. – Hvad nu angaaer den combinerede Comitees Betænkning, da har Ministerraadet besluttet at gjøre Antagelsen af den af Preussen, endskjøndt med Tilsidesættelse af den det meddeelte Fuldmagt, afsluttede Vaabenstilstand til et Cabinetsspørgsmaal, og vil desaarsag endnu idag (d. 5te Septbr.) for Afstemningen afgive den meest bestemteste og tydeligste Erklæring i Nationalforsamlingen. - De forskjellige Klubber er i deres foreløbige Afstemninger af meget deelte Anskuelser, saa at det endelige Resultat er uvist. Professorerne og de slesvig-holsteenske Deputerede synes overbeviste om, at den tydske Eenhed vilde – naar Vaabenstilstanden forkastedes – fremmes bedre, end naar man sluttede sig til Preussens egenmægtige Handlemaade, – der implicite opsaa ophæver disse Deputeredes Competence til at forblive i Nationalforsamlingen.
Viborger Samler, 1848-09-11
Frankfurter Journalen meddeler iøvrigt den af Reichsverweser udstedede Fuldmagt til Kongen af Preussen med Hensyn til Vaabenstilstandens Afslutning. Det hedder i denne Jnstruction, at den nye fælleds Regjering, der skal vælges for Hertugdømmerne Holsteen og Slesvig, skal endnu før Afslutningen af Vaabenstilstanden udtrykkelig og navnlig mellem de contraherende Parter bestemmes ved Overeenskomst (vereinbart werden), saa at Regjeringens Bestaaen, og velsignelsesrige Virksomhed derved synes sikkrede; at under de i Artiklen 7 omtalte, i Hertugdømmerne bestaaende Love og Anordninger" udtrykkelig ere indbefattede alle de sammesteds indtil Vaabenstilstandens Afslutning udstedede, at de efter den 8de Art, i Hertugdommerne tilbageblivende Tropper samtlig forblive under den tydske Overbefalingsmands Commando.
Viborger Samler, 1848-09-11
Af den Understatssecretair Max v. Gagern tilstillede, og nu publicerede Jnstruction sees, at det var overdraget denne Statsmand, isærdeleshed at træffe en Overeenskomst med den provisoriske Regjering og den til Afslutningen af Vaabenstilstanden afsendte Befuldmægtigede, betræffende Valget af Medlemmerne i den Regjering, der efter den 7de Art. af Vaabenstilstandsconventionen vilde være at indsætte, fremdeles eventuelt indlede Præliminairerne til Fredsslutningen og endelig i fornødent Tilfælde notificere den danske Regjering Oprettelsen af den nye Centralmagt. – Det er klart, tilføier, Børst.",at denne Jnstruction ikke har yttret nogen Jndflydelse paa den definitive Vaabenstilstands Afslutning i Malmø. Preuss. Staats=Anzeiger forsvarer i en Artikel den afsluttede Vaabenstilstand. Det hedder i denne Artikel, at Jngen kan være uvidende om at Gjenaabningen af Fjendtlighederne vilde kunne være bleven Signalet til en europæisk Krig. J Berliner Nationalforsamlingens Møde den 4de Septbr. gav Ministerpræsident v. Auerswald Oplysninger om den afsluttede Vaabenstilstandsconvention. Efter v. Auerswalds Mening er det derved afholdte Resultat tilfredsstillende. Foreningen af begge Hertugdømmerne er ikke blot factisk bevirket, og tydske Forbundstropper forblive der som Besætning med en tydsk General; men, siger Ministeren, der indtræder ogsaa en factisk theoretisk Stadfæstelse af de historiske Antecedentier, derved nemlig, at Kongen af Danmark ophæver de udstedede Love og sit Svar af 24de Marts. Ved Vaabenstilstanden indrømmes Hertugdommerne en egen Forvaltning, og der tilbagegives dem endog de Øer, som de Danske endnu holde besatte. (Man seer, at den preuss. Minister er enten slet underrettet, eller dristig nok til at debitere Urigtigheder.) –De tagne Skibe tilbageleveres; vi have ingen Grund længere til at fortsætte en Krig, der tynger frygteligt paa vor Søhandel. Hs. Majestæts Regjering har følt, at det vilde have været letsindigt ikke at række Haanden, til Mægling.
Viborger Samler, 1848-09-11
Hamborg, den 7de Septbr., Kl. 10 Aften. J dette Øieblik indløber Efterretning igjennem Cölln. Zeit.", at Nationalforsamlingen i Frankfurt har antaget med en Majoritet af 17 Stemmer: at de tydske Forbundstropper foreløbig skulle forblive i Hertugdom merne.
Viborger Samler, 1848-09-11
Jndenlandske Efterretninger. Hs. Majestæts Afreise fra Kbhavn til Als, der var bestemt til i Løverdags, er rimeligviis bleven opsat, eftersom de kbhavnske Blade for nævnte Dag ikke omtale samme. Krigsministerens Armeebefaling af 4de angaaende Troppernes Dislocation og Permittering er i Fredags tilbagekaldt indtil videre paa Grund af de Vanskeligheder, der synes at reise sig mod Vaabenstilstandens Udførelse. (Fdl.) Endeel af Somiliterne som vare hjempermitterede, have atter faaet Ordre til at blive i Kbhavn for det Første. Denne Omstændighed i Forbindelse med flere Lignende tyder paa, at Regjeringen ikke med stor Vished antager, at Vaabenstilstanden vil blive overholdt. (Flp.)
Viborger Samler, 1848-09-11
Hamb. Corresp., indeholder følgende Separat=Artikler, til Vaabenstilstanden.
Viborger Samler, 1848-09-11
Til Fuldstændiggjørelse og Forklaring af Artiklerne i den idag afsluttede Overeenskomst ere de undertegnede Befuldmæget tigede komne overeens om følgende Puncter: 1) angaaende Artikel 2.
Viborger Samler, 1848-09-11
De Fortificationsarbeider, som under Fjendtlighederne ere blevne udførte paa begge Sider, skulle under Vaabenstilstanden, forblive i den Tilstand, hvori de ere idag. 2) ang. Art. 3. Strax efter Udvexlingen af Ratificationerne skulle Dampskibe afsendes med kgl. danske Officierer, for at overbringe befalingsmændene paa den kongl. danske Flaade Ordren om at ophæve Blokaden. Disse Sendelser ville for Havnene i Nordsøen blive besørgede af Preussen, og for Østersøens Vedkommende af Danmark. 3) ang. Art. 4.
Viborger Samler, 1848-09-11
Alle Krigs- og politiske Fanger skulle strax efter Ratificationernes Udvexling bringes til Eckernførde, og der overgives til de Officierer, som ere befuldmægtigede til at modtage dem. 4) ang. Art. 6.
Viborger Samler, 1848-09-11
Militairmagten i Holsten skal, med Hensyn til den militaire Disciplin, stilles under befaling af den tydske Forbundsgeneral, som Kongen af Preussen udnævner dertil. 5) ang. Art. 7. Jdet der er fastsat, at alle Love, Forordninger og Administrationsforholdsregler, som siden den 17de Marts ere emanerede for Hertugdømmernes Vedkommende, skulle ophæves, omfatter denne Artikel saavel de i Kjøbenhavn, som de i selve Hertugdømmerne givne Bestemmelser. Den nye Fælles-Regjering for Hertugdømmerne vil saa snart som muligt udfærdige en specificeret Liste over de Love, Forordninger og Administrationsforholdsregler, som paany skulle træde i Kraft. 6) Til den nye Regjerings Competence skal ogsaa høre Magt til at hæve Processer af politiske Aarsager. 7) ang, samme Art. Postgangen og de øvrige internationale Communicationsmidler skulle igjen begynde deres regelmæssige Gang, og Over postamtet i Hamborg skal igjen indsættes. Foranstaaende Bestemmelser skulle have samme Kraft og Gyldighed, som om de vare indeholdte i den idag afsluttede Overeenskomst, og skulle samtidig med denne ratificeres. Til Garanti herfor have de Befuldmægtigede undertegnet nærværende Separatartikler og tilføiet deres Segl. Saaledes skeet i Malm, den 26de August 1848. (Undertegnet) Gustav v. Below. Bille. Reedz. (L. S.) (L. S.) (L. S.)
Viborger Samler, 1848-09-11
Dampskibet "Waldemar ankom i Fredags Formiddag til Kbhn. fra Faaborg, hvor de i Eckernførde modtagne, danske frigivne Fanger, deriblandt 36 Officierer, ere landsatte. (Bl. Td.)
Viborger Samler, 1848-09-11
En russisk Escadre er fortiden liggende i Kjøgebugt, Krigsministerens Befaling angaaende Ophøret af de borgerlige Corpsers Vagttjeneste har viist sig at være noget overilet, thi den er i Tirsdags contrammanderet derhen, at Borgervæbningen endnu fremdeles indtil videre besætter Hovedvagten og Slotsholmsvagt, hvorved den daglige Vagtstyrke, som af de respective Corps skal leveres, for Eftertiden indskrænkes til omtrent det Halve. (Fop.)
Viborger Samler, 1848-09-11
Cabinetssecretair Kammerherre Tillisch er af den svensk norske Konge udnævnt til Storkors af Nordstjerncordenen.
Viborger Samler, 1848-09-11
Jfølge N. Postefterr." er der hos Guldsmedene i Kjøbenhavn bestilt 500 Dannebrogsordener.
Viborger Samler, 1848-09-11
Dr. Hjaltelin har seet sig nødsaget til at udbede sig militair Assistance for at overholde Orden og vaage over den nøiagtige Opfyldelse af Qvarantainens Forskrifter. Den nærmeste Foranledning hertil var, at der var ankommen en preussisk Legationsr. Philipsborn, overordentlig Afsending fra den preussiske Regjering, som paa ingen Maade vilde underkaste sig Qvarantainen, men med Magt vilde gjøre Ende paa det "Commediespil, man her vilde drive med ham. Commedien endte imidlertid tragisk nok for den gode Tydsker, thi trods sin Modstand blev han naturligviis tilbageholdt og indespærret og sidder nu under god Bevogtning indtil Qvarantainen for ham er udløben.
Viborger Samler, 1848-09-11
En militair Commando er detascheret herfra Byen til at holde Vagt ved Anstalten. (Flvp.)¬
Viborger Samler, 1848-09-11
J Onsdags indskibedes i Faaborg "Svea Lifgardetpaa de svenske Orlogsdampskibe Gylfe" og "Thor.
Viborger Samler, 1848-09-11
Fra Kiel (den 4de Septbr.) meddeler "Børsenhalle følgende Skrivelse, af hvilken vi meddele nedenstaaende Extract. – Landsforsamlingen er aabnet idag. Betingelserne for Vaabenstilstanden oplæstes, saa og et Brev fra den preuss. Minister von Auerswald, hvori udhævedes Danmarks Concessioner og Fordelene for Slesvig=Holsteen. Desuagtet anseer Landsforsamlingen Vaabenstilstanden foren Umulighed, fordi denne ikke alene strider imod Slesvig=Holsteens Ære, men ogsaa – og det er det Vigtigste imod Tydsklands Ære. Den af et souveraint tydsk Folkefærd udførte Act annulleres deri, ja ikke engang Centralmagten omtales i samme, meget meere desavoneres den; thi kun om det tydske Forbund og dettes Fuldmagt til Preussen er der Tale. Men det tydske Forbund er nedsænket i Graven; dets Fuldmagter ere med det tilintetgjorte. Dertil kommer, at til Trods for de udtrykkelige Ord i Vaabenstilstandsacten: "at kun Mænd af almeen Anseelse og Agtelse skulle danne den nye Regjering, skal Grev Carl Moltke stilles i Spidsen for denne. Lands forsamlingen har desaarsag eenstemmig (101 af 120 Medlemmer vare tilstede) antaget nedenstaaende Andragende fra Landfoged Jensen i Landsforsamlingen; ihukommende sin Pligt, at værne om det slesv.-holst. Folks Rettigheder, og beskytte Landet for truende Anarchie, beslutter den: 1) Den constituerede Landsforsamling kan hverken opløses eller udsættes imod sin Villie. 2) Enhver Forandring i den bestaaende Landsregjering udkræver Landsforsamlingens Sanction. 3) Alle siden den 24de Marts 1848 af den provisoriske Regjering udstedede Love kunne kun forandres eller ophæves med Landsforsamlingens Sanction. 4) Uden dennes Samtykke kan ingen ny Lov udstedes og ingen ny Afgift paalægges. 5) Alle bestaaende Skatter og Afgifter saavelsom andre Statsindtægter opkræves fremdeles indtil den 31te Decbr. 1848 af den ved Landsforsamlingen anerkjendte Landsregjering. Tærningerne ere saaledes kastede, Forsamlingen har erklæret sin Souverainetet og sin partielle Jkkeanerkjendelse af Betingelserne for Vaabenstilstanden. Komme hvad der vil, Maa Slesvig=Holsten falde, vil det falde med Ære!
Viborger Samler, 1848-09-11
Fra Altona skrives under 4de Septbr., at den 5te Bat., en af de ny dannede, har samme Dag vægret sig ved at manoeuvreere udenfor Kiel, og at den fra Eckernførde ankomne 7 Bat. (ligeledes en ny), der ved Kiel vilde marschere videre forbi, er paa sin indstændige Opfordring forbleven i Dorsgarten ved Kiel. Efter en anden Beretning vægre Soldaterne sig ved for Fremtiden at adlyde preuss. Officierer.)
Viborger Samler, 1848-09-11
Fra Rendsborg meldes i Hamb. Correspondent, at foruden de i første Række som Medlemmer af den nye Regjering designerede Personer have ogsaa de i anden Række designerede Regjeringsraader, nemlig v. Moltke, v. Warnstedt og Grev Reventlow-Jersbeck afslaaet enhver Deeltagelse i en af Grev C. Moltke ledet Regjeringsauctoritet. Moltke og Reedtz ere ikke blevne molesterede (som Rygtet havde sagt) i Jtzehoe; man lod dem reise til Hamborg. Ogsaa Secretairen, som først blev standset i Jtzehoe, blev senere frigiven.
Viborger Samler, 1848-09-11
Professor J. Olshausen i Kiel har nedlagt sin Titel som Etatsraad.
Viborger Samler, 1848-09-11
Slesv. holst. Zeit. vil vide, at Hertugen og Prindsen, af Augustenborg skulle efter en hemmelig Artikel i Vaabenstilstanden forvises ud af Landet, hvilken Efterretning imidlertid modsiges i en Correspondentartikel fra Altona af 4de Septbr. - Ogsaa fra Kiel (4de Septbr.), meldes, at der til Vaabenstilstanden ere knyttede hemmelige Betingelser, i det mindste een, der udtaler de augustenborgske Fyrsters Exil.
Viborger Samler, 1848-09-11
Commandanten i Kiel, Oberstlieut. Sachau, skal som Divisionair tiltræde Hertugen af Glücksborgs Post som Divisionair ved Hæren. Hertugen, saa hedder det, er nemlig paa Grund af Sundhedshensyn traadt tilbage.
Viborger Samler, 1848-09-11
J en Correspondentartikel fra Flensborg af 2den Septbr. hedder det, at de Danske have ved Vaabenstilstandsunderhandlingerne tilkæmpet sig en bedre Seir end om de havde slaaet hele den tydske Hær, samt at de faste Batterier ved Staden deels ere bragte til Taushed, deels allerede bortførte. Men i en nyere Art. af 3die Septbr. hedder det, at det faste Batteri ved Havnen skal foreløbig forblive i sin nuværende Tilstand.
Viborger Samler, 1848-09-11
Kieler Corresp. Bl. melder som tilforladeligt, at af Kieler professorerne have Nitsch, Scherk, Chalybaus, Meyn og Olshausen indsendt deres danske Ordener, Prof. Pelt har allerede iforveien indsendt sin Orden, men dette synes ikke at være Tilfældet med Prof. Falck. Som officielt melder Slesv. holst. Zeit. at baade Prof. Olshausen og Overretsraad Esmarch have indsendt deres Ordener.
Viborger Samler, 1848-09-11
Landsforsamlingen i Hertugdømmerne har i sit Møde d. 5te Septbr. antaget det amenderede Udkast til en Skrivelse til Rigsdagen i Frankfurt med 99 Stemmer imod 3, eller maaskee rettere med 98 imod 4 (nemlig Professorerne Ratien og Ravit, Grev Reventlow-Jersbeck og Amtmand Liliencron). - Skrivelsen til Reichsverweser, antoges med 101 Stemmer imod 1.
Viborger Samler, 1848-09-11
Efter Beretninger fra Altona og Jtzehoe af 5teds. erfares, at to af de til Jndtrædelse i den provisoriske Regjering opfordrede Mænd ikke have viist sig utilbøielige til at overtage en saadan Byrde, men at de derhos aabent have erklæret Grev Moltke, at de ikke under hans Præsidium kunde beslutte sig til dette Hverv.
Viborger Samler, 1848-09-11
Fra Altona meldes under 7de Septbr. at denne Stads Politimester, Schrader, har frivillig taget sin Afskeed. Han har fjernet sig - men man veed ei hvorhen. - De hertil igaar ankomne Tropper fra Hanover have umiddelbart efter deres Ankomst erholdt Befaling til foreløbig at forblive herFra Flensborg meldes under 5te Septbr., at Gen Wrangel og c. 8000 Preussere ere ankomne sammesteds.
Viborger Samler, 1848-09-11
Enhver forstandig Mand formaaer nu at bedømme hvad den store Hær egentlig har udrettet her. Stemningen i denne store Stad er ingenlunde beroligende. Navnligen ville der her opstaae Conflicter, større end nogensinde før Allerede nu indfinde sig Afsendte fra Eiderdanen", Politiet har eftersporet flere af disse, der bryste sig med den danske Cocarde, og fordrevet dem, snart ville Ulvene i Faareklæder komme til os, og den gamle Historie vil begynde paa ny.
Viborger Samler, 1848-09-11
Efter de seneste Efterretninger var Gen. Wrangel indtruffen til Slesvig, hvorfra han efter nogle Dages Ophold vilde begive sig til Stettin.
Viborger Samler, 1848-09-11
Ved Victorias Jndseiling i Flensborg Fjord i Tirsdags Aftes, rettedes 2 løse Skud mod Skibet, hvorpaa det standsede og sendte en Jolle iland for at spørge om Aarsagen hertil; da Skibet imidlertid drev af mod en Grund, bakkedes agter ud, hvorefter Tydskerne, som ansaae denne Maneuvre for Flugt, sendte et skarpt Skud efter Fartøiet, dog uden at træffe. Strax efter indtraf en Baad med Parlementairslag til Dampskibet med Tilladelse fra Commandanten, at Skibet kunde gaae ind i Havnen. Ved Broen havde en stor Deel af Byens Jndvaanere forsamlet sig, som hilsede Dannebrog med rungende Hurraraab, hvori ogsaa Preusserne deeltoge. (Hp. Av.)
Viborger Samler, 1848-09-11
Broen er nu igjen lagt ved Kolding, saa at Vogne atter kunne passere igjennem Sønderport ind i Byen, ogsaa alle Barricader, spanske Ryttere &c. ere flyttede bort Det har sikkert ingen Bagatel været for Kolding siden den 30te Juli at have været afspærret fra en betydelig Deel af sine Marker og sit Opland; deres Ho og Korn have Jndvaanerne maattet sætte i Hæs paa Søndermarken, og Communicationen med Heste og Vogn skeete igjennem et Vadested en Miil vestfor Byen, saa at der maatte kjøres 2 Miil hver Gang der skulde forrettes Noget i en Mark, hvis ligefremme Frastand maaskee var et Bøsseskud.
Viborger Samler, 1848-09-11
Høsten er overordentlig riig og her har aldrig været saamange Kornhæs som iaar, hvorved dog maa tages i Betragtning, at man ikke rigtig har turdet sætte alle Laderne fulde, da man jo ikke vidste, hvilket Øieblik man fik Jnd(Dvk.) qvartering.
Viborger Samler, 1848-09-11
Af en Bekjendtgjørelse fra Politiemesteren i Randers seer man, at der har været foretaget Undersøgelse i Anledning af et udbredt Rygte om, at nogle Kjøbmænd sammesteds over Holland skulde have afsendt et Parti Smør til Fjenden, hvilket Rygte har viist sig at være aldeles grundløst.
Viborger Samler, 1848-09-11
Viborg. Efter Jndbydelse af Comiteen for den fædrelandske Association for Viborg By og Omegn blev et offentligt Møde Løverdagen den 9de Septbr. afholdt paa Stænderhuset i Viborg. En talrig Forsamling af Byens og Omegnens Beboere af alle Klasser havde indfundet sig. Forsamlingen vedtog at afgive følgende Erklæring, efterat ethvert af Puncterne deri for sig var blevet discuteret og eenstemmig antaget: J Anledning af at en Forsamling, der den 16de August 1848 afholdtes i Hippodromen i Kjøbenhavn, blandt flere Hovedgrundsætninger, den ved Valgandidaterne til den forestaaende Rigsforsamling ønskede repræsenterede, har opstillet den Fordring, at de af Kongen valgte Medlemmer i Rigsforsamlingen skulde udsondres, hvilket, om det end siges at skulle skee indenfor Lovlighedens Grændser, f. Ex. ved reglementariske Bestemmelser, dog sigter til at gjøre en Jndskrækning i deres Virksomhed eller Betydning, som ikke er hjemlet i de derom givne Anordninger; og ligeledes i Anledning af at bemeldte Forsamling endvidere har opstillet den Fordring, at Rigsforsamlingen bør være constituerende (grundlovgivende), erklære vi, 1. Det er vor faste Forventning, at Valgloven af 7de Juli d. A. opretholdes og fuldbyrdes saaledes, som den, efterat have været Provindsialstænderne forelagt, er emaneret. 2. Jdet vi have fuldkommen Tillid til, at Regjeringen vil tillægge Folkets Stemme, der lyder til den fra Rigsforsamlingen, den fulde Betydning og Berettigelse, og idet vi nære det visse Haab, at saavel derved som allerede ved den tidsvarende Beskaffenhed af det Forfatningsudkast, Regjeringen vil forelægge Rigsforsamlingen, Forfatningsværket vil kunne gjennemføres i uforstørret Enighed mellem Regjering og Folk, beklage vi, at man ved at opstille den Fordring, at Rigsforsamlingen bør være constituerende, har villet fremkalde et Spørgsmaal, der ellers kun paatrænger Nationerne af Omstændigheder, som lykkeligviis ikke ere tilstede hos os her i Danmark. 3. Vi troe saameget mere at burde afgive disse Erklæringer, som Tidens Historie i Udlandet noksom har godtgjort Fornødenheden af, at Provindserne gjøre deres Stemme gjældende ved Siden af den concentrerede Fremtræden af Meningerne, hvortil der i Hovedstaden, fremfor paa noget andet Sted gives Leilighed.
Viborger Samler, 1848-09-11
De indtegnede vælgeres Antal beløber for Tostrup Sogn.
Viborger Samler, 1848-09-11
Roum Sogn, Lem og Veiby Sogne 54. Vorde Pastorat. 61.
Viborger Samler, 1848-09-11
Udnævnelser og Entledigelser. Under 11te August ere Lectorerne ved Beterinairskolen, Dr. med. With og Dr. med. Bendz, udnævnte til Professorer med Rang efter Rangforordningens 5te Classe Nr. 8.
Viborger Samler, 1848-09-11
Armeen. Under 29de August er Ritmester af 1ste Classe og Chef for Livgarde-Escadronen, Hans Høihed Prinds Christian til Slesvig=Holsteen-Sønderborg-Glücksborg naadigst tillagt Majors Characteer. Under 31te August er forhenværende Befuldmægtiget ved Militaircommissionen i Frankfurt a. M., Generalmajor Chr. F. v. Trepka, Kherre, Emd. af D. og Dom., entlediget i Naade af Krigstjenesten som Generallieutenant, med Vartpenge. Under 3die Septbr. er Ritmester af 1ste Classe i 6te Dragon-Regiment, D. F. v. Brunckhorst, efter Ansøgning og paa Grund af Alder og Svagelighed, meddeelt Afsked i Naade af Krigstjenesten som Major, med Pension.
Viborger Samler, 1848-09-11
Kjøbenhavns Børs-Cours, den 8de Septbr. Hamborg 2 M. - a vista 199 1/2. Bank-Disconto 5 pCt. paa Banco=Vexler 4 pCt. Dito Norske Speciessedler pr. 100 Rdlr. Species 198 1/2 Rbd. (S.) 4 pCt. Kgl. Obligationer (uden Renter) 9 Rbd. (Sg. Nationalbank=Actier 156 Rbd. i r. S. (Sælgere). Roeskilde Jernbane=Actietegning 56 Species. (Sælgere).
Viborger Samler, 1848-09-11
Hamborger Børscours, den 5te Septbr.: Bordeaux 3 Md. 189 3/5 Lond. 3 Mk. 13 Mk. 5 3/4 s.; Amsterdam 2 M. 35, 90. slesv. holst. Species 1/3 Rabat; Louis- og Frederiksd. 11 Mk. 3 1/2 s. pr. Stk. i Banco; dansk grov Cour. 25 1/4, Skillings=Stkr. 25 a 25 ½, nye 2/3 Stkr. f. f. 39 ½ pCt. slettere end Banco.
Viborger Samler, 1848-09-11
Skibs-Efterretninger. Den Flaade af Skibe til militair Transport, som vi siden Midten af f. M. have seet ligge i vor Havn, og som vi formene at have været bestemt til at tage Tropper ombord, formed Samme at falde en muligviis i Jylland fremrykkende Fjendei Flanken eller Ryggen, har nu, – skrives der fra Aarhuus i nørrejydske Tidende" af 6te Ds. – da Vaabenstilstanden er sluttet, forladt vor Havn. 15 af Skibene hørte hjemme paa Ærø, og have deres Førere og Eiere, ved ufortøvet at seile til Aarhuus og stille Skibene til den commanderende Generals Disposition, da de vare blevne opfordrede dertil, atter givet et smukt Beviis paa det patriotiske, danske Sindelag, der besjæler Ærøes Beboere."